# Margarida i altres herbes (grup ecologista)

Margarida va ser un moviment ecologista i antinuclear valencià que amb una estructura assembleària desenvolupà les seves activitats i propostes en el context del País Valencià des de finals de 1976 fins als inicis de 1979. Va publicar 4 números de la revista Margarida i altres herbes, que projectava les posicions del col·lectiu en defensa de la vida, l'estudi Energía nuclear: una mercaderia que mata i diferents guies didàctiques per a tractar el tema a les escoles.
En la primavera de 1977 un grup de joves es reuneixen en els locals del Departament de Sociologia de la Universitat de València, en el qual treballava Josep Vicent Marqués, amb la intenció de desenvolupar pràctiques de crítica i conscienciació sobre els perills de la central nuclear de Cofrents. L'origen o ascendència militant de la majoria del col·lectiu -esquerra alternativa, antiburocràtica, llibertària, assembleària, situacionista- orienta les seves accions cap a un enfocament que desborda el propi ecologisme per a manifestar-se clarament anticapitalista.
Participà en la convocatòria de dues edicions de la Volta ciclista antinuclear i ecologista al País Valencià. Va participar en el Congrés Constituent de la Federació del Moviment Ecologista, en els Acords de la Granja (17-18 de setembre de 1977), en el Manifest amb el qual es va fer pública la filosofia del moviment ecologista valencià en les Jornades Internacionals Antinuclears, celebrades el maig 1980.

## Referències

* ↑ Arnal, CARLES. CAL QUE FLORESQUEN MIL MARGARIDES. De l'ecologisme a l'ecologia política al País Valencià. De la reivindicació al govern. (en catsalà). DNPQ, p. 384. ISBN 978-84-122290-6-6.
* ↑ VARILLAS, BENIGNO «Los ecologistas se federaron para evitar que sus acciones fueran capitalizadas por los partidos políticos». El País, 05-08-1980, pàg. Este artículo apareció en la edición impresa del lunes, 04 de agosto de 1980.
* ↑ Cano, Rafel «Associacionisme ecologista a la Vall d’Albaida». Associacionisme ecologista a la Vall d’Albaida, 19-05-2021, pàg. 46/50.
* ↑ Marqués. TOTS ELS COLORS DEL ROIG. 3i4, 10/12/1998, p. 276. ISBN 978-84-7502-513-1.
* ↑ «Los peligros ocultos de la nuclear de Cofrentes». Rebelion.org, 06-02-2010.
* ↑ Marqués, Josep Vicent «Margarida, y ahora usted». Valencia Semanal, 04-02-1979.
* ↑ «Margarida i altres herbes. Publicacions» (en catalá), 01-05-2021. Arxivat de l'original el 2021-05-27. [Consulta: 27 maig 2021].
* ↑ «Energia nuclear: una mercancía que mata» (en castellà), 1977. Arxivat de l'original el 2021-05-27. [Consulta: 27 maig 2021].
* ↑ «Josep Vicent Marquès. No olvidamos» (en castellà). Ecologistas en acción, 05-05-2008. [Consulta: 19 /maig/2021].
* ↑ «Seis mil manifestantes contra la central de Cofrentes». El País, Valencia - 13 JUN 1978.
* ↑ «Los peligros ocultos de la nuclear de Cofrentes». Rebelión, 06/02/2010 | España.
* ↑ «Nuclear Power Station in Cofrents, Valencia, Spain» (en anglés). Environmental Justice Atlas. [Consulta: 19 maig 2021].
[1]Marqués situa l’acte fundacional informal del nou grup ecologista en un restaurant de València, “Los Viñales” a primeries del mes de gener de 1977. Josep Vicent Marqués: Tots els colors…, p. 228.